ผมมีน้ำมูกสีเขียวใหลที่รูจมูกข้างขวาข้างเดียว ไม่ว่าจะเป็นไข้มากหรือน้อย หรือไม่เป็นเลย ก็จะมีน้ำมูกสีเขียวไหล และเมื่อก้มหน้า หรือก้มตัวมากๆ จะมีกลิ่นน้ำมูกเหม็นๆในรูจมูกอยู่ตลอด เป็นมาปีกว่าแล้วครับ ผมอยากทราบว่าผมเป็นอะไรหรอครับ
สวัสดีค่ะ อาการมีน้ำมูกสีเขียวไหล มีกลิ่นเหม็นดังกล่าวมา อาจจะเกิดจาก การมีโพรงไซนัสอักเสบแบบเรื้อรัง คือเป็นมาเป็นปีแล้วยังไม่หายไป สาเหตุอื่นๆเช่น มีเนื้องอกในโพรงจมูก ริดสีดวงจมูก มีสิ่งแปลกปลอมที่ค้างในจมูก การมีภูมิแพ้ในจมูกเป็นต้นควรไปพบแพทย์เพื่อตรวจเพิ่มเติมหาสาเหตุที่แน่ชัด แนะนำเป็นแพทย์ด้านหู คอ จมูก เพราะแพทย์จะมีเครื่องมือที่ใช้ตรวจภายในรูจมูกได้โดยตรงเบื้องต้นรับประทานยาลดอาการคัดจมูกได้ ใช้น้ำเกลือล้างจมูกเช้าเย็นได้หากมีสารคัดหลั่งออกมามาก ดื่มน้ำสะอาดให้เพียงพอต่อวัน งดสูบบุหรี่ หลีกเลี่ยงสถานที่ที่มีฝุ่นควันมาก